als_Latn dik_Latn tur_Latn
Kryeministri i Republikës së Kosovës, Isa Mustafa, ka pritur në takim myftiun e Kosovës, Naim Tërnava, i shoqëruar nga bashkëpunëtorët e tij në Bashkësinë Islame të Kosovës.
“Gjatë takimit, kryeministri Mustafa i ka njoftuar me prioritetet e Qeverisë dhe fokusimin për zhvillimin ekonomik dhe avancimin e proceseve të gjithëmbarshme në Republikën e Kosovës”, thuhet në njoftimin e Kryeministrisë.
Gjithashtu, shtohet më tej, kryeministri ka vlerësuar rolin konstruktiv të komuniteteve fetare në Kosovë në proceset demokratizuese, si dhe për tolerancën ndër fetare që ka karakterizuar gjithmonë Kosovën, duke shprehur përkushtimin e Qeverisë për bashkëpunim në avancimin e mëtutjeshëm të proceseve.
“Myftiu i Kosovës, Naim Tërnava, ka uruar kryeministrin Mustafa për detyrën, duke i ofruar bashkëpunimin e Bashkësisë Islame për realizimin e objektivave zhvillimore të Qeverisë së Kosovës”, përfundohet në njoftimin e Kryeministrisë. /Telegrafi/
als_Latn als_Latn als_Latn als_Latn